**Grozījumi Kredītiestāžu likumā**

Izdarīt Kredītiestāžu likumā (Latvijas Republikas Saeimas un Ministru Kabineta Ziņotājs, 1995, 23.nr.; 1996, 9., 14., 23.nr.; 1997, 23.nr.; 1998, 13.nr.; 2000, 13.nr.; 2002, 10., 23.nr.; 2003, 14.nr.; 2004, 2., 12., 23.nr.; 2005, 13., 14.nr.; 2006, 15.nr.; 2007, 7., 12.nr.; 2008, 14., 23.nr.; 2009, 6., 7., 17., 22.nr.; Latvijas Vēstnesis, 2010, 23., 51./52., 160.nr.; 2011, 4.nr., 2012, 50., 56.nr.) šādus grozījumus:

1. Izteikt 63.panta pirmās daļas 11.punktu šādā redakcijā:

„11) Valsts ieņēmumu dienestam – pamatojoties uz pieprasījumu, ko akceptējis Valsts ieņēmumu dienesta ģenerāldirektors, viņa vietnieks vai nodokļu administrēšanas struktūrvienības vadītājs vai viņa vietnieks, saskaņā ar Latvijas Republikas un tieši piemērojamiem Eiropas Savienības normatīvajiem aktiem un Latvijas Republikas Saeimas apstiprinātajiem starptautiskajiem līgumiem šādu Latvijas Republikas, citas Eiropas Savienības dalībvalsts, vai otras līgumslēdzējas valsts nodokļu administrēšanas vajadzībām paredzami svarīgu informāciju:

1. bankas konta esamību;
2. pašreizējo bankas konta turētāju**;**
3. personu, kura pilnvarota rīkoties ar bankas kontu;
4. personu, kura atvēra bankas kontu;
5. bankas konta pārskata perioda sākuma atlikumu un beigu atlikumu;
6. procentu summu, kas nomaksāta par šo bankas kontu par konkrētu laika periodu (ja bija);
7. nomaksāto nodokļu summu par procentiem konkrētā laika periodā (ja tādi ir);
8. bankas konta izrakstu par konkrētu laika periodu;
9. informāciju vai dokumentus saistībā ar konkrētu darījumu;
10. informāciju par citiem konta turētāja kontiem bankā konkrētajā laika periodā, kā arī to, vai minētajiem kontiem ir piesaistīta maksājumu karte (tās veids, numurs un tās lietotājs);
11. informāciju, vai attiecīgā maksājumu karte ir piesaistīta bankas kontam”.
12. Informatīvajā atsaucē uz Eiropas Savienības direktīvām:

izslēgt 1.punktu;

papildināt informatīvo atsauci ar 20.punktu šādā redakcijā:

„20) Padomes 2011.gada 15.februāra direktīvas 2011/16/ES par administratīvu sadarbību nodokļu jomā un ar ko atceļ Direktīvu 77/799/EEK.”

Likums stājas spēkā 2013.gada 1.janvārī.

Ministru prezidents                   V.Dombrovskis

Finanšu ministrs                       A.Vilks

23.08.2012 12:07

293

Ingūna Runča, 67083919

[Inguna.Runca@fm.gov.lv](mailto:Inguna.Runca@fm.gov.lv)